
ประกาศโรงเรียนตาดทองพิทยาคม
เรื่อง  มาตรการตรวจสอบการให้ผู้มีส่วนได้ส่วนเสียมีส่วนร่วม
*********************************************

		ด้วยรัฐธรรมนูญแห่งราชอาณาจักรไทย พุทธศักราช 2560  ได้ยึดหลักธรรมาภิบาลเป็นกรอบในการพัฒนาประเทศอย่างยั่งยืน โดยในมาตรา 65 กำหนดว่า รัฐพึงจัดให้มียุทธศาสตร์ชาติเป็นเป้าหมายการพัฒนาประเทศ รวมทั้งในพระราชบัญญัติระเบียบบริหารราชการแผ่นดิน (ฉบับที่ 5) พ.ศ.2545 มาตา 3/1 กำหนดว่า ในการปฏิบัติหน้าที่ของส่วนราชการ ต้องใช้วิธีการบริหารกิจการบ้านเมืองที่ดี คำนึงถึงความรับผิดชอบของผู้ปฏิบัติงาน การมีส่วนร่วมของประชาชน การเปิดเผยข้อมูล การติดตาม ตรวจสอบและประเมินผลการปฏิบัติงาน และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546  ที่มุ่งเน้นประโยชน์ของประชาชนและการปฏิบัติราชการที่มีประสิทธิภาพ เกิดการคุ้มค่าและเกิดผลสัมฤทธิ์ต่อภารกิจภาครัฐ ผู้รับบริการและผู้มีส่วนได้ส่วนเสียในการพัฒนาระบบบริหารจัดการภาครัฐสอดคล้องกับหลักธรรมาภิบาลของการบริหารจัดการบ้านเมืองที่ดี

		โรงเรียนตาดทองพิทยาคม   ในฐานะเป็นหน่วยงานที่รับผิดชอบการศึกษา ได้ยึดหลักธรรมาภิบาลการมีส่วนร่วมของภาคประชาชนในการดำเนินงาน ตามแนวนโยบายของผู้บริหารกระทรวงศึกษาธิการ เน้นความโปร่งใส ตรวจสอบได้ และเพื่อเป็นการเปิดโอกาสให้ประชาชนผู้รับบริการและผู้มีส่วนได้ส่วนเสียเข้ามามีส่วนร่วมในการดำเนินงาน จึงได้กำหนดมาตรการ กลไกในการให้ผู้รับบริการ มีส่วนได้ส่วนเสียเข้ามามีส่วนร่วมในการดำเนินงานของโรงเรียนตาดทองพิทยาคม ดังนี้
1. โรงเรียนตาดทองพิทยาคม บริหารราชการแบบมีส่วนร่วม โดยให้ผู้รับบริการ ผู้มีส่วนได้ส่วน
เสียเข้ามามีส่วนร่วมในการดำเนินงาน ตามภารกิจและความเหมาะสม ดังนี้
		1.1 การมีส่วนร่วมในการให้ข้อมูลข่าวสาร
		      1.	โรงเรียนตาดทองพิทยาคม  จะนำเสนอข้อมูลที่เป็นจริง ถูกต้อง ทันสมัย เกี่ยวกับภารกิจของ 1.	โรงเรียนตาดทองพิทยาคม  ให้ประชาชนรับทราบและเข้าถึง
		1.2 การมีส่วนร่วมในการแสดงความคิดเห็น
		      1.	โรงเรียนตาดทองพิทยาคม  เปิดโอกาสให้ผู้รับบริการ ผู้มีส่วนได้ส่วนเสียร่วมแสดงความคิดเห็น รวมทั้งให้เสนอข้อเสนอแนะเกี่ยวกับการดำเนินการหรือการปฏิบัติงานผ่านช่องทางต่าง ๆ ที่หลากหลาย
1.3 การมีส่วนร่วมในการให้เข้ามามีบทบาท
1. โรงเรียนตาดทองพิทยาคม  เปิดโอกาสให้ผู้รับบริการ ผู้มีส่วนได้ส่วนเสียเข้ามามีส่วนร่วม
ในการตัดสินใจ มีการแลกเปลี่ยนความคิดเห็นและข้อมูลระหว่างกัน โดยมุ่งผลสำเร็จและเป้าหมายที่ชัดเจน
1.4 การมีส่วนร่วมโดยสร้างความร่วมมือ
1.	โรงเรียนตาดทองพิทยาคม เปิดโอกาสให้ผู้รับบริการ ผู้มีส่วนได้ส่วนเสีย
เข้ามามีส่วนร่วมในการตัดสินใจ ตั้งแต่การระบุปัญหา การพัฒนาทางเลือก และแนวทางแก้ไข รวมทั้งการเป็นภาคีในการดำเนินกิจกรรม
2. 1.	โรงเรียนตาดทองพิทยาคม  กำหนดกรอบขั้นตอนและวิธีการดำเนินงานในการให้
ผู้รับบริการ ผู้มีส่วนได้ส่วนเสียเข้ามามีส่วนร่วมในการดำเนินงานดังนี้
		2.1 การทบทวนผลการดำเนินงานที่สอดคล้องกับภารกิจ ให้มีความเหมาะสมและสอดคล้องกับบริบทที่เปลี่ยนแปลงไป โดยเปิดโอกาสให้ผู้มีส่วนได้ส่วนเสียเข้ามามีส่วนร่วมในการดำเนินงาน ไปสู่การปฏิบัติงานสามารถตอบสนองต่อความต้องการของผู้มีส่วนได้ส่วนเสีย ผู้รับบริการได้
		2.2 การกำหนดแนวทางกระบวนการในการให้ผู้รับบริการ ผู้มีส่วนได้ส่วนเสียมามีส่วนร่วมอย่างเหมาะสม โดยระบุช่องทางการมีส่วนร่วมแนวทางการปฏิบัติหรือกระบวนการที่ใช้ในการดำเนินงาน
		2.3 จัดให้มีผู้แทนหรือแต่งตั้งกรรมการผู้ทำงานจากผู้มีส่วนได้ส่วนเสีย ผู้รับบริการในการดำเนินงาน
		2.4 จัดให้มีช่องทางที่หลากหลายในการเปิดโอกาสให้กลุ่มผู้รับบริการหรือผู้มีส่วนได้ส่วนเสียเข้ามามีส่วนร่วมในการดำเนินงาน รวมถึงช่องทางการรับฟังความคิดเห็นและข้อร้องเรียนต่าง ๆ เพื่อพัฒนาปรับปรุงการดำเนินงานตามภารกิจให้มีประสิทธิภาพ และโปร่งใสยิ่งขึ้น
		2.5 จัดให้มีการประเมินความพึงพอใจของผู้รับบริการ ผู้มีส่วนได้ส่วนเสียตามภารกิจของ โรงเรียนตาดทองพิทยาคม		
                     2.6 ให้จัดทำรายงานผลการดำเนินงานของการมีส่วนร่วมตามภารกิจ   พร้อมทั้งสรุปผลการดำเนินงานภาพรวมเพื่อนำข้อมูลไปพัฒนา ปรับปรุงการดำเนินงานของ โรงเรียนตาดทองพิทยาคม ต่อไป

		จึงประกาศให้ทราบโดยทั่วกัน

				ประกาศ  ณ  วันที่  1  กรกฎาคม  พ.ศ.2563

                                                       โรงเรียนตาดทองพิทยาคม

